An Mhumhain

An Mhumhain' (gaelic irlandés, '[ənˈvuːnʲ]; Munster en anglés) es la pus meridionala dei províncias istoricas d'Irlanda. Es formada per lei comtats de Clare, Cork, Kerry, Limerick, Tipperary e Waterford. La populacion estimada en 2002 èra de 1 101 266 abitants. Lo nom de la província deriva de la deessa cèlta Muma. Èra devesida en tres reiaumes: Ormond a l'èst, Desmond au sud e Thomond au nòrd, representats sus la bandièra per lei tres coronas. La vila mai granda dau territòri es Cork, qu'es tanben actualament la segonda ciutat de la Republica per òrdre d'importància. Munster es tanben lo nom dat au dialècte dau gaelic irlandés originari d'aquesta part de l'illa.